पाकिस्तान के जल संसाधन मंत्रालय के सचिव ख्वाजा शुमैल ने पाकिस्तान के अख़बार डॉन से कहा कि यदि भारत अपनी पूर्वी नदियों के पानी को अपने लोगों के लिए इस्तेमाल करता है तो इसमें हमें कोई आपत्ति नहीं है क्योंकि सिंधु जल समझौता ऐसा करने की अनुमति देता है.

उन्होंने कहा कि सिंधु जल संधि के संदर्भ में भारत के केंद्रीय मंत्री नितिन गडकरी के बयान को चिंताजनक नहीं मानता है.

पाकिस्तान की ओर से यह बयान उस ख़बर के बाद आया जिसमें कहा गया कि भारत ने पाकिस्तान को जाने वाली अपनी तीन नदियों के पानी को रोकने का बड़ा फ़ैसला किया है.

हालाँकि, केंद्रीय मंत्री नितिन गडकरी के दफ़्तर ने बीबीसी को बताया कि ये दीर्घकालिक योजना है और इसका सिंधु नदी संधि से कोई लेना-देना नहीं है.

लेकिन कुछ मीडिया ख़बरों में ये कहा जा रहा है कि भारत ने पुलवामा हमले के बाद पाकिस्तान को जाने वाली तीन नदियों का पानी रोकने का फ़ैसला किया है.

सिंधु जल संधि कायम रहेगी

लेकिन गडकरी के दफ़्तर ने ये स्पष्ट किया कि इस फ़ैसले का पुलवामा हमले से कोई संबंध नहीं है. साथ ही उन्होंने ये भी बताया कि सिंधु जल संधि अपनी जगह कायम रहेगी.

गडकरी के दफ़्तर ने गुरुवार को कहा था कि, "रावी, सतलज और ब्यास नदियों का पानी डैम बनाकर रोका जाएगा. शाहपुर-कांडी डैम बनाने का काम पुलवामा हमले के पहले से ही हो रहा है. अब कैबिनेट अन्य दो डैम बनाने पर फ़ैसला लेगी."

ख्वाजा ने कहा कि रावी पर शाहपुर-कांडी बांध बनाना चाहता है, जो 1995 से रुका पड़ा है. अब वे (भारत) इसे बनाना चाहते हैं ताकि इनके हिस्से के पानी का इस्तेमाल किया जा सके जो अभी पाकिस्तान में बह कर आता है. तो यदि वो इस पानी को रोककर और वहां बांध बनाकर या किसी अन्य तरीके से उसका इस्तेमाल करना चाहते हैं तो वो करें. इसे लेकर हमें न तो कोई चिंता है और न ही कोई आपत्ति, क्योंकि सिंधु जल संधि में इसे लेकर अनुमति है.

हालांकि ख्वाजा शुमैल ने कहा कि यदि भारत पश्चिमी नदियों (सिंधु, झेलम और चेनाब) के पानी को मोड़ने या रोकने का प्रयास करेगा तो निश्चित ही पाकिस्तान इस पर अपनी चिंता व्यक्त करेगा, क्योंकि इन नदियों के पानी पर हमारा अधिकार है.

पाकिस्तान के सिंधु जल संधि कमिश्नर सैयद मेहर अली शाह के अनुसार, इस समझौते ने 1960 में ही पूर्वी नदियों के पानी का इस्तेमाल करने का हक़ भारत को दिया था अब ये उन पर है कि उसे वो इस्तेमाल करें या नहीं.

पुलवामा... \n\nउपरोक्त लेख के लिए मुझे एक अच्छा शीर्षक दें।
सिंधु जल संधि के तहत भारत के पानी रोकने के फ़ैसले पर क्या बोला पाकिस्तान